Linhart, Patrick, poslanec NR SR (2023-05-17):
Ďakujem za slovo, pán predsedajúci. Tento pozmeňovací návrh, ktorý teraz prečítam, bol vytvorený na základe odporúčania právnikov a to legislatívcov z Národnej rady Slovenskej republiky. Takisto sú tam zakomponované nejaké body od SaS, ktorý bol teda, ktoré boli zhodné s tým odporúčaním právnikov, takže som to zakomponoval do tohto pozmeňováku. A takisto sme museli týmto pozmeňujúcim návrhom odložiť účinnosť tohto zákona, keďže, ako som už spomínal, je v pléne od minulého septembra, tak, a sa predkladal stále, účinnosť bola, myslím, že od marca, čo je už nevykonateľné, čiže, keď už máme máj, takže sme aj zmenili účinnosť tohto zákona. Pán predsedajúci, keď dovolíte, tak ja teraz prečítam teda pozmeňujúci a doplňujúci návrh. Pozmeňujúci a doplňujúci návrh poslanca Národnej rady Slovenskej republiky Patricka Linharta k návrhu poslanca Patricka Linharta, ktorým sa dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov a zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a v znení neskorších predpisov a zákon č. 152/1995 Z. z. o potravinách v znení neskorších predpisov (čpt. 1343). 1. V názve návrhu sa vypúšťajú slová „a zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov“ a slová „zákon č. 15211995 Z. z.“ sa nahrádzajú slovami „ktorým sa dopĺňa zákon Národnej rady Slovenskej republiky č. 152/1995 Z. z.“ 2. V čl. I bod 1 znie: „1. Za § 10f sa vkladá § 10g, ktorý znie: „§ 10g (1) Fyzické osoby – podnikatelia alebo právnické osoby pôsobiace v poľnohospodárstve alebo potravinárstve môžu zakladať právnické osoby16s) a združovať sa v nich na účel dosahovania cieľov podľa odseku 4 a vytvárania krátkeho odbytového reťazca (ďalej len „odbytové združenie“). (2) Krátkym odbytovým reťazcom sa rozumie dodávanie poľnohospodárskych produktov alebo potravín od prvovýrobcu, výrobcu potravín alebo spracovateľa konečnému spotrebiteľovi; pri dodávaní do prevádzok spoločného stravovania16s)a môžu byt' v krátkom odbytovom reťazci medzi stupňom výroby a stupňom dodávania najviac dva stupne spracovania. (3) Členom odbytového združenia (ďalej len „člen“) môže byt' len prvovýrobca alebo výrobca poľnohospodárskych produktov alebo potravín, ich spracovateľ, prevádzkovateľ prevádzky spoločného stravovania, obec alebo vyšší územný celok. (4) Cieľom odbytového združenia je najmä a) zabezpečovať odbyt a dodávanie poľnohospodárskych produktov alebo potravín od členov do prevádzok spoločného stravovania v krátkom odbytovom reťazci, odberateľom alebo konečným spotrebiteľom, b) zabezpečovať odbyt, spracovanie a dodávanie poľnohospodárskej biomasy16sb) a biologicky rozložiteľného odpadu,16sc) c) zabezpečovať zachovanie a zvyšovanie kvality poľnohospodárskych produktov alebo potravín, predchádzať ich plytvaniu a zvyšovať potravinovú bezpečnosť, d) prostredníctvom dodávania poľnohospodárskych produktov a potravín v krátkom odbytovom reťazci znižovať emisie CO2 a skleníkových plynov do atmosféry pri výrobe, spracovaní a dodávaní poľnohospodárskych produktov a potravín, e) zastupovať členov v dohodnutom rozsahu pri nákupe a dodávaní ich poľnohospodárskych produktov, potravín, poľnohospodárskej biomasy alebo biologicky rozložiteľného odpadu, rokovať o cenách a množstevných zľavách pre odberateľov alebo konečných spotrebiteľov a uzatvárať zmluvy o dodávaní poľnohospodárskych produktov alebo potravín, f) zabezpečovať spoločný nákup hnojív, osív, prípravkov na ochranu rastlín, obalov alebo obalových materiálov, g) budovať skladovacie a spracovateľské kapacity pre potreby členov, h) objednávať v dohodnutom rozsahu poľnohospodárske produkty alebo potraviny alebo iný tovar od výrobcov a dodávateľov členov, i) spolupracovať s miestnou samosprávou pri zásobovaní prevádzok spoločného stravovania poľnohospodárskymi produktami alebo potravinami, j) spolupracovať s charitatívnymi organizáciami; charitatívnou organizáciou sa rozumie osoba vykonávajúca činnosť s verejnoprospešným účelom v oblasti poskytovania sociálnej pomoci, humanitárnej starostlivosti alebo sociálnych služieb podľa osobitných predpisov,16sd) a ktorá spĺňa podmienky podľa osobitného predpisu16se) (ďalej len „charitatívna organizácia“), (5) Odbytové združenie je povinné najmä a) viesť katalóg poľnohospodárskych produktov a potravín členov a ich ponuky v jednotnom informačnom systéme na evidenciu ponuky a dopytu poľnohospodárskych produktov a potravín dodávaných odbytovými združeniami, ak ho ministerstvo zriadi, b) požiadať ministerstvo o zápis do registra odbytových združení. (6) Odbytové združenie a charitatívna organizácia sú povinné do 15 dní od svojho vzniku požiadať ministerstvo o zápis do registra odbytových združení a oznamovať ministerstvu zmenu zapísaných údajov, do 15 dní odo dňa, kedy k zmene došlo. Register odbytových združení a registračný formulár zverejňuje ministerstvo na svojom webovom sídle. (7) Ministerstvo do registra odbytových združení zapisuje údaje o a) odbytovom združení v rozsahu názov, adresa sídla alebo miesta podnikania, identifikačné číslo organizácie a údaje o štatutárnom orgáne alebo osobe oprávnenej konať za odbytové združenie v rozsahu meno, priezvisko a dátum narodenia, dátum jeho vzniku a zániku, jeho zameranie a údaje o jeho členoch, b) charitatívnej organizácii v rozsahu podľa písmena a) a dátum jej vzniku a zániku, c) sústave dodávania poľnohospodárskych produktov a potravín do zariadení spoločného stravovania (ďalej len „sústava dodávania“) a odbytovom združení zaradenom do sústavy dodávania; sústavou dodávania sa rozumie súhrn odbytových združení zapísaných do registra odbytových združení preukázateľne zabezpečujúcich dodávky v krátkom odbytovom reťazci do zariadení spoločného stravovania v rámci svojej regionálnej príslušnosti. (8) Ministerstvo môže zaradiť odbytové združenie do sústavy dodávania na základe žiadosti odbytového združenia, ak a) je zapísané do registra odbytových združení podľa odseku 7, b) preukáže, že dodáva alebo zabezpečuje dodávanie poľnohospodárskych produktov alebo potravín do zariadenia spoločného stravovania, c) preukáže, že dodávanie realizuje v krátkom odbytovom reťazci, v ktorom medzi stupňom výroby a stupňom dodávania sú najviac dva stupne spracovania, d) spĺňa požiadavky na kvalitu16sf) poľnohospodárskych produktov a potravín dodávaných v krátkom odbytovom reťazci do zariadení spoločného stravovania upravených podľa odseku 14 písm. a). (9) Na zaradenie odbytového združenia do sústavy dodávania nie je právny nárok. (10) Ministerstvo určí počet odbytových združení, ktoré možno zaradiť do sústavy dodávania, najmä podľa potrieb zariadení spoločného stravovania, distribúcie potravinových púští a počtu a zamerania odbytových združení dodávajúcich poľnohospodárske produkty alebo potraviny v krátkom odbytovom reťazci. (11) Ministerstvo vymaže z registra odbytových združení odbytové združenie alebo charitatívnu organizáciu, ak neoznámi ministerstvu zmenu údajov v lehote podľa odseku 6, ak zaniklo alebo ak sa dopustilo správneho deliktu podľa osobitného predpisu.16sg) Ministerstvo vyradí zo sústavy dodávania odbytové združenie, ktoré prestane spĺňať podmienky podľa odseku 8. Ministerstvo môže na účely zistenia splnenia podmienky podľa odseku 8 písm. d) požiadať o stanovisko Štátnu veterinárnu a potravinovú správu Slovenskej republiky. (12) Na zápis, výmaz a vedenie registra odbytových združení a zaradenie a vyradenie odbytového združenia zo sústavy dodávania sa nevzťahuje správny poriadok. (13) Ministerstvo môže zriadiť jednotný informačný systém na evidenciu ponuky a dopytu poľnohospodárskych produktov a potravín dodávaných odbytovými združeniami. (14) Ministerstvo môže všeobecne záväzným právnym predpisom ustanoviť a) požiadavky na kvalitu poľnohospodárskych produktov a potravín dodávaných v krátkom odbytovom reťazci do zariadení spoločného stravovania, b) podrobnosti o zaraďovaní do sústavy dodávania a kritériá určenia počtu odbytových združení, ktoré možno zaradiť do sústavy dodávania. (15) Úradnú kontrolu plnenia požiadaviek na kvalitu poľnohospodárskych produktov a potravín dodávaných v krátkom odbytovom reťazci do zariadení spoločného stravovania upravených podľa odseku 14 písm. a) vykonávajú orgány úradnej kontroly potravín.16sh)“.“ Poznámky pod čiarou k odkazom 16s až 16sh znejú: „16s)Napríklad § 20f až 21 Občianskeho zákonníka, § 2 ods. 1 až 3 zákona č. 83/1990 Zb. o združovaní občanov v znení neskorších predpisov, § 41, § 56 ods. 1 a § 221 ods. 1 Obchodného zákonníka. 16sa)§ 26 ods. 1 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. 16sb)§ 2 ods. 1 písm. h) zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov. 16sc)§ 2 ods. 6 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov. 16sd)Napríklad zákon č. 83/1990 Zb. o združovaní občanov v znení neskorších predpisov, zákon č. 147/1997 Z. z. o neinvestičných fondoch a o doplnení zákona Národnej rady Slovenskej republiky č. 207/1996 Z. z. v znení neskorších predpisov, zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov a zákon č. 34/2002 Z. z. o nadáciách a o zmene Občianskeho zákonníka v znení neskorších predpisov v znení neskorších predpisov. 16se)§ 6 ods. 7 až 11 zákona Národnej rady Slovenskej republiky č. 152/1995 Z. z. o potravinách v znení neskorších predpisov. 16sf)§ 2 písm. b) zákona Národnej rady Slovenskej republiky č. 152/1995 Z. z. v znení neskorších predpisov. 16sg)§ 28 zákona Národnej rady Slovenskej republiky č. 152/1995 Z. z. v znení neskorších predpisov. 16sh)§ 21 zákona Národnej rady Slovenskej republiky č. 152/1995 Z. z. v znení neskorších predpisov.“.“ Dobre a ideme do finále. 3. V čl. I druhý bod znie: „2. Za § 12c sa vkladá § 12d, ktorý znie: „§ 12d Odbytové združenie alebo charitatívna organizácia podľa § 10g ods. 6, ktoré vznikli do 31. decembra 2023, sú povinné požiadať ministerstvo o zápis do registra odbytových združení do 31. augusta 2024.“.“ 4. V čl. II úvodnej vete sa vypúšťajú slová „mení a“ a označenie bodu 1. No a posledná vec, ktorú tu máme. 5. V čl. III sa slová „1. marca 2023“ nahrádzajú slovami „1. januára 2024“. Koniec vety. Takže posúvame tú platnosť vlastne od 1. januára 2024. Nebude to mať ani žiaden dopad na tentoročný štátny rozpočet, čiže je to v rukách ďalšej vlády. Čiže tým pádom som, pán predsedajúci, prečítal celý pozmeňujúci návrh a ďakujem za slovo.